( 698 ) 



Amez et portez compaignie 



A léaux genz et bien norrie; 



Et mult bel semblant leur facez , 



Et qu'il soient de vos privez : 



En eus vos beus douns esploitez 



Mult franchement, quant temps verrez; 



Et là où verrez ribaudie, 



Fauce personne et jangerie 



Et gent qui sont de raale escole, 



Ne recordez à lur parole ; 



Nul conseil à els ne monstrez, 



Mes lur compaignie eschivez. 



Les losengers ne créez mie j 



Amez la gent de seinte vie ; 



De fauce gent ne tenez parleste : 



Tut est perdu quant homme les feste. 



Quant entre bone gent serez , 



Apertement vous contenez. 



Avisiez bien tut entour 



A qui devez porter honnour; 



Et ceux que troveras orgoillous , 



Médisanz et contrarious, 



Et quant pur tels les connistras, 



Voisent à Dieu : miels tu feras. 



Si voiiliez faire bone chace, 



Orgoille de ta mesoun enchace. 



J'ai veu tiels mollis en mesun 



Et médisant et mult felun. 



Quant al besoigne vendront, sovent 



Plus coward seront que simple gentj 



Et si te dois bien aviser 



De tes douns sagement doner. 



Donez à vaillauns chevalliers 

 Chiens, oisels et destrers; 



